Усяслаў княжыў у Полацку з 1044 па 1101 гг. Пад ягонай уладай Полацкае княства дасягнула найбольшых памераў, стала магутным і ўплывовым. Менавіта пры Усяславе з’явіўся першы мураваны будынак Полацкай зямлі — Сафійскі сабор, узведзены ў сярэдзіне ХІ стагоддзя, следам за Сафійскімі саборамі Кіева і Ноўгарада. Імя Усяслава не раз згадваецца ў летапісах, ён адзін з герояў “Слова пра паход Ігаравы”.